stanford-oval/wikipedia huggingface dataset:
Apóstoloi (Iraklion)

| Apóstoloi Απόστολοι |
| --- | --- |
 Apóstoloin kylä.
 Apóstoloi
 Koordinaatit: 35°13′9″N, 25°17′57″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Minóa Pediáda
Hallinto:  
 – Asutustyyppi:  kylä
 – Kallikrates-koodi:  7106010301
Väkiluku (2011):  322
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Apóstoloi (kreik. Απόστολοι; transl. myös Apóstoli) on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 322 (vuonna 2011).
Apóstoloin kylää.
Apóstoloin kylä, suomeksi ”Apostolit”, sijaitsee noin 28 kilometriä kaakkoon Iraklionista. Se muodostaa oman kyläyhdyskuntansa (Τοπική Κοινότητα Αποστόλων, Topikí Koinótita Apostólon). Kylä jakautuu kahteen osaan, jotka ovat yläkylä (Páno Chorió, Πάνω Χωριό) eli Kamári (Καμάρι) ja alakylä (Káto Chorió, Κάτω Χωριό) eli Ágioi Apóstoloi (Άγιοι Αποστόλοι).
Kylän kirkkoihin lukeutuvat kaksilaivainen Neitsyt Marian (Panagía) ja Arkkienkeli Mikaelin (Michaíl Archángelos)  kirkko yläkylässä ja bysanttilaisaikainen Pyhän Georgioksen (Ágios Geórgios) kirkko alakylässä.
Aiemmin kylä kuului Kastéllin kuntaan ja vuodesta 2011 lähtien Minóa Pediádan kunnan Kastéllin kunnallisyksikköön.
Aiheesta muualla

Kuvia tai muita tiedostoja aiheesta Apóstoloi Wikimedia Commonsissa
Arabiemiraatit olympialaisissa

Arabiemiraatit osallistui olympialaisiin ensimmäisen kerran Los Angelesin vuoden 1984 kesäolympialaisissa. Siitä lähtien se on osallistunut kaikkiin kesäolympialaisiin. Maa on saavuttanut kaksi olympiamitalia. Talviolympialaisiin se ei ole osallistunut.
Arabiemiraattien ainoa olympiavoittaja on ampuja Ahmed Al Maktoum, joka saavutti kaksoistrapin olympiakultaa vuoden 2004 olympialaisissa. Maan toinen mitalisti on judoka Sergiu Toma, joka saavutti pronssia vuoden 2016 olympialaisissa.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Ammunta | 1 | 0 | 0 | 1 | 48 |
|  Judo | 0 | 0 | 1 | 1 | 52 |
| Yhteensä | 1 | 0 | 1 | 2 | 110 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
2000  2000 Sydney: 0
| 2004  2004 Ateena | 1 | 0 | 0 | 1 | 54 |
2008  2008 Peking: 0
2012  2012 Lontoo: 0
| 2016  2016 Rio de Janeiro | 0 | 0 | 1 | 1 | 78 |
2020  2020 Tokio: 0
| Yhteensä | 1 | 0 | 1 | 2 | 110 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 1 Kultaa | Ahmed Al Maktoum | 2004  2004 Ateena |  Ammunta | Miesten kaksoistrap |
| 3 Pronssia | Sergiu Toma | 2016  2016 Rio de Janeiro |  Judo | Miesten 81 kg |
Lähteet:
Ann-Mari Andersen

Ann-Mari Andersen (s. 1969) on saamelainen laulaja Norjan Koutokeinosta. Hän voitti Sámi Grand Prix -kilpailun vuonna 1993. Hän pääsi sanoittamalla kappaleellaan Ándagassii Melodi Grand Prix 2008 -kilpailuun finaaliin.
Andersen on kasvanut kaksikielisenä, norja on hänen vahvempi kielensä. Hän puhuu norjaa arkielämässään, mutta laulaa saamen kielellä.
Albumit

Ija hearva (2003)
Ándagassii (2009)
Hosianna! (2011)
Aiheesta muualla

Ann Mari Andersenin kotisivu annmariandersen.com. Arkistoitu 26.9.2021.
Asuka

Asuka voi tarkoittaa seuraavia:
Asuka, kaupunki Japanissa, pääkaupunkina 600-luvulla
Asuka-kausi, ajanjakso Japanin historiassa vuosina 538-710
Asuka, Japanin miehittämätön tutkimusasema Etelämanterella
Asuka-nimisiä henkilöitä:
Asuka, oik. Kanako Urai (s. 1981), japanilainen showpainija
Asuka Cambridge (s. 1993), japanilainen pikajuoksija
Asuka Fukuda (s. 1984), japanilainen laulaja, Morning Musume -yhtyeen jäsen
Asuka Hinoi (s. 1991), japanilainen laulaja, Hinoi Team -yhtyeen perustaja
Asuka Ōta, japanilainen videopelisäveltäjä
kuvitteellisia henkilöitä:
Asuka Kazama, Tekken-pelisarjan hahmo.
Asuka Langley-Sōryū, yksi Neon Genesis Evangelion-animesarjan päähenkilöistä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Asuka”, voi hakea sivunnimihaulla, laajalla sivunnimihaulla tai tekstihaulla.
Arsenio Iglesias

Arsenio Iglesias Pardo (24. joulukuuta 1930 Arteixo, A Coruñan maakunta, Espanja – 5. toukokuuta 2023) oli espanjalainen jalkapallovalmentaja ja jalkapalloilija.
Iglesias tunnetaan sekä pelaajana että valmentajana parhaiten ajastaan Deportivo La Coruñasta. Hän aloitti pelaajauransa seuran edustusjoukkueessa vuonna 1951, ja edusti Espanjan pääsarjassa myös Sevillaa, Granadaa ja Real Oviedoa.
Pelaajauransa jälkeen hän valmensi Deportivoa neljään eri otteeseen 1970-, 1980- ja 1990-luvuilla. Hän valmensi Deportivoa 566 ottelussa ja luotsasi joukkueen 1995 sen ensimmäiseen Espanjan cupin voittoon. Vuonna 1996 hän korvasi kesken kauden Jorge Valdanon Real Madridin valmentajana. Iglesiasin viimeinen valmennustehtävä oli 2005–2008 Galician maajoukkueessa, jota hän johti Fernando Vázquezin kanssa useassa ystävyysottelussa.
Aiheesta muualla

Pelaajatilastot Primera Divisiónissa (espanjaksi)
Valmentajatilastot Espanjan Primera Divisiónissa (espanjaksi)
| 0 | 1 | 2 |
| --- | --- | --- |
| Edeltäjä: Jorge Valdano | Real Madridin päävalmentaja 1/1996–5/1996 | Seuraaja: Fabio Capello |
Arkhimedeen vala

Arkhimedeen vala on Lausannen teknillisen korkeakoulun opiskelijoiden vuonna 1990 esittämä insinöörien eettinen ohjenuora.
Insinööriliitto on suomentanut valan lyhyessä muodossa vuonna 1995.
Hieman laajemmassa muodossa se on sisällytetty myös Tekniikan akateemisten Kunniasääntöön. Vala tai kunniasääntö jaetaan kaikille valmistuville insinööreille ja  diplomi-insinööreille heidän todistuksensa mukana.  Antiikin aikana elänyt Arkhimedes oli yksi historian suurimmista  matemaatikoista ja ensimmäisiä tunnettuja insinöörejä.
Insinööriliiton suomennos

Insinööri on mukana luomassa tekniikkaa, joka koituu luonnon ja ihmisen hyväksi. Insinööri on kaikessa toiminnoissaan suojelemassa kasvien, eläinten ja ihmisen elämää. Insinööri välttää epärehellisyyttä ja epäsopua ja pyrkii kehittymään taitavammaksi ongelmien ratkaisijaksi. Insinööri miettii kehityksen suuntalinjoja ja välttää vahingollisten tavoitteiden toteutumista.
Arkhimedes (Kuun kraatteri)

Arkhimedes on eräs Kuun suurimmista Maahan näkyvistä laavan täyttämistä asteroidin törmäyksessä syntyneistä kraattereista.
Arkhimedes on antiikin ajan kreikkalaisen fyysikon ja matemaatikon mukaan nimetty suuri jähmettyneen laavan täyttämä kraatteri Kuussa itäisessä Mare Imbriumissa. Läpimitta 83 km, syvyys 2,1 km. Kraatterin koordinaatit ovat 29,7° N, 4,0° W.
Kraatteri on tasapohjainen, siihen virrannut basalttilaava on täyttänyt sen sisustan niin, ettei kraatterin keskushuippua näy. Neuvostoliiton kuuluotain Luna 2 iskeytyi Arkhimedeksen ja Aristillus-kraatterin väliin vuonna 1959. Melko lähellä Arkhimedesta on myös Autolykos-kraatteri.
Aiheesta muualla

Kuvia tai muita tiedostoja aiheesta Arkhimedes (Kuun kraatteri) Wikimedia Commonsissa
Asia (mytologia)

Asia, tai Hesiodoksen mukaan Klymene, oli kreikkalaisessa mytologiassa okeanidi, Okeanoksen ja Tethyksen tytär. Miehensä titaani Iapetoksen kanssa hänellä oli lapset Atlas, Prometheus, Epimetheus ja Menoitios.
Herodotos kertoo, että Aasian maanosa olisi saanut nimensä Asian mukaan, mutta tässä yhteydessä hän nimeää tämän Prometheuksen vaimoksi eikä tämän äidiksi.
Aragonianpaimenkoira

| Aragonianpaimenkoira |
| --- | --- |

Avaintiedot
Alkuperämaa:   Espanja
Määrä:  lähes sukupuuttoon kuollut
Rodun syntyaika:  1800-luvun loppu
Alkuperäinen käyttö:  lammaspaimen
Nykyinen käyttö:  paimen- ja seurakoira
Muita nimityksiä:  Can de Chira Aragonés, Perro Pastor Altoaragonés, Yläaragonianpaimenkoira
FCI-luokitus:  ei FCI-rotu RGEC: ryhmä 1 Paimenkoirat, alajaos 1 Lammaskoirat
Ulkonäkö
Paino:  uros 16–20 kg, narttu 12–16 kg
Säkäkorkeus:  uros 42–47 cm, narttu 38–43 cm
Väritys:  musta harmain, punaruskein tai valkoisin merkein
Aragonianpaimenkoira (aragoniaksi Can de Chira Aragonés, espanjaksi Perro Pastor Altoaragones) on espanjalainen koirarotu. Se on lähes sukupuuttoon kuollut ja sitä ollaan paraikaa elvyttämässä. FCI ja Espanjan Kennelliitto Real Sociedad Canina de España eivät ole tunnustaneet sitä virallisesti roduksi, mutta viimeksi mainittu on lisännyt sen Registro de Grupos Étnicos Caninos (RGEC) -rekisteriin ja julkaissut sille rotumääritelmän. Tätä voidaan pitää esiasteena ennen virallista tunnustamista roduksi. Rodusta huolehtii Asociación de Criadores de Can de Chira.
Ulkonäkö

Aragonianpaimenkoira on keskikokoinen, ketterä koira jolla on älykäs ja eloisa katse. Pää pieni, kiilanmuotoinen ja susimainen; pieni suhteessa runkoon. Kallo litteä ja kuono suora. Kallo ja kuono eivät ole kumpikaan leveitä. Kuonon ja kallon välinen suhde enemmän tai vähemmän tasapainoinen (4:5). Korvat keskitasolle kiinnittyneet, litteät levossa mutta koiran ollessa valppaana eteenpäin suuntautuneet. Silmät hieman mantelinmuotoiset, tummat ja erittäin eloisat. Täydellinen leikkaava purenta. Otsapenger kohtalaisen selkeä. Niska suora ja voimakas, ilman kaulanahkaa. Runko melko neliömäinen. Selkä suora. Vatsalinja kohtalaisen ylös vetäytynyt. Kylkiluut soikeat ja leveät. Raajat pystysuorat ja voimakkaat. Varpaat pyöreät, kynnet mustat. Takaraajoissa on kaksois- ja eturaajoissa joko yksöis- tai kaksoiskannukset. Häntä joko pitkä, keskipitkä tai luonnostaan lyhyt. Se myös saatetaan typistää lyhyeksi.[lähde? ] Häntä nousee sapelin muotoon koiran ollessa aktiivinen. Karvapeite keskipitkä, alavatsassa, raajoissa ja niskassa pidempää ja päässä ja rungossa lyhyempää. Musta pohjaväri, jossa vaaleanharmaat tai jopa valkoiset merkit kasvoissa, kuonossa, rintakehässä ja raajojen sisäsivuilla. Kaksi vaaleaa pyöreää merkkiä (harmaat tai valkoiset) silmien yläpuolella ovat tyypilliset. Urosten säkäkorkeus on 42–47 cm ja narttujen 38–43 cm. Urokset painavat 16–20 kg ja nartut 12–16 kg.
Luonne ja käyttäytyminen

Rodulla on hyvä luonne: se on omistajalleen uskollinen ja nöyrä. Se on tottelevainen, kuuliainen ja hyvä työkoira, joka osoittaa suurta kiinnostusta karjaa kohtaan jo muutaman viikon iässä. Älykkyytensä ja uskollisuutensa vuoksi se on myös suosittu seurakoira.[lähde? ]
Alkuperä

Aragonianpaimenkoira on kotoisin Ylä-Aragoniasta, jonka laaksoissa lampaiden ja vuohien kasvatus oli erittäin tärkeää 1900-luvun puoliväliin asti. Paikallisella paimenkoiralla on sama alkuperä kuin monilla muillakin eurooppalaisilla paimenkoirilla: Aasiasta peräisin ollut alkukantainen rotu, jonka puolinomadit toivat mukanaan eri alueille. Muinaisessa Roomassa kyseinen rotu saavutti hyvien paimennusominaisuuksiensa ansiosta suurta suosiota, ja se levisi tämän vuoksi koko Rooman valtakunnan alueelle. Vähitellen alkuperäinen rotu sekoittui roomalaisten valloittamien alueiden paikallisten koirien kanssa, ja näistä risteytyksistä syntyivät mm. baskienpaimenkoira, bergamonpaimenkoira, brienpaimenkoira, etelävenäjänkoira, kastilianpaimenkoira, katalonianpaimenkoira, partacollie, polski owczarek nizinny, pyreneittenpaimenkoira ja serra de airesinpaimenkoira.
Aragonianpaimenkoira esiintyy ensikerran 1800-luvun alussa otetuissa kuvissa, joten sen voidaan päätellä paimentaneen karjaa alueella ainakin siitä lähtien. Pyreneitten karjankasvattajien mukaan se on ollut jo vuosikymmeniä saman kaltainen, mutta nykyään se on hyvin harvinainen. Rotu on erittäin kriittisessä tilanteessa, sillä tasokkaammat yksilöt ovat jo vanhoja ja kanta on hajaantunut, mikä tekee sen puhdasrotuisuuden säilyttämisestä hankalaa. Tällä hetkellä sitä yritetään elvyttää.[lähde? ]
Can de chira tarkoittaa aragoniaksi sananmukaisesti kääntyvä koira tai karjaa ohjaileva koira.
Aiheesta muualla

Aragonianpaimenkoira-blogi
TV-reportaasi rodusta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Can de chira
Aragonianpaimenkoira.
Aragonianpaimenkoira.
Vanha kuva aragonianpaimenkoirasta (oikeanpuoleinen koira) 1800-luvulta.
Käännös suomeksi
Arsenio Martínez Campos

| Arsenio Martínez Campos |
| --- | --- |
 Arsenio Martínez Campos, Federico Madrazon maalaama muotokuva.
Espanjan pääministeri
 7. maaliskuuta 1879–9. joulukuuta 1879  
Monarkki:  Alfonso XII
Edeltäjä:  Antonio Cánovas del Castillo
Seuraaja:  Antonio Cánovas del Castillo
Henkilötiedot
Syntynyt: 14. joulukuuta 1831 Segovia, Espanja
Kuollut: 23. syyskuuta 1900 (68 vuotta) Zarauz, Espanja
Tiedot
Puolue:  Konservatiivinen puolue  Liberaalinen puolue
 Nimikirjoitus
Arsenio Martínez Campos y Anton (14. joulukuuta 1831 Segovia – 23. syyskuuta 1900 Zarauz) oli espanjalainen kenraali, joka palautti joulukuussa 1874 sotilasvallankaappauksellaan Bourbon-suvun takaisin valtaan Espanjassa kuuden vuoden jälkeen. Hän toimi myös lyhyesti Espanjan pääministerinä vuonna 1879.
Martínez Campos palveli vuodesta 1852 upseerina Espanjan pääesikunnassa. Hän osallistui 1859–1860 Espanjan–Marokon sotaan, 1861 Juan Primin komentamaan Meksikon-sotaretkeen ja 1869–1872 taisteluihin kapinallisia vastaan Kuubassa. Palattuaan vuonna 1872 Espanjaan hänet ylennettiin kenraaliksi ja hän toimi hetken sotilaskoulun opettajana, minkä jälkeen hän osallistui eteläisessä Espanjassa puhjenneiden separatistisen kapinaliikkeiden kukistamiseen ja sisällissotaan karlisteja vastaan. Ensimmäisen tasavallan aikana vuosina 1873–1874 Martínez Campos oli vangittuna, koska ei suostunut tunnustamaan tasavaltaista hallitusta. Francisco Serranon tultua valtaan Martínez Campos palasi sotimaan karlisteja vastaan divisioonankomentajana. Bourbon-suvun kruununperijä prinssi Alfonso oli marraskuun lopussa 1874 antanut julistuksen Espanjan muuttamisesta perustuslailliseksi monarkiaksi, jos hänet palautettaisiin valtaan, mikä sai monet tasavaltaa vastustaneet kenraalit panemaan toivonsa häneen. Martínez Campos ratkaisi tilanteen suorittamalla 29. joulukuuta 1874 Saguntossa vallankaappauksen (pronunciamiento) ja julistamalla Alfonson kuninkaaksi nimellä Alfonso XII.
Monarkian palauttamisen jälkeen Martínez Campos ryhtyi johtamaan taisteluja karlisteja vastaan, nyt kuningas Alfonson nimissä. Sisällissota päättyi hallituksen joukkojen voittoon helmikuussa 1876. Tämän jälkeen Martínez Campos nimitettiin koko armeijan ylipäälliköksi ja hän sai tehtäväkseen kukistaa Kuubassa edelleen jatkuneen kapinan. Hän onnistui myös tässä, ja helmikuussa 1878 solmittu Zanjónin rauha päätti kymmenen vuotta jatkuneen sodan Kuubassa. Espanjaan palattuaan Martínez Campos toimi pääministerinä maaliskuusta joulukuuhun 1879 sekä vuosina 1881–1883 sotaministerinä Práxedes Mateo Sagastan hallituksessa. Martínez Campos oli myös useita kertoja senaatin puhemiehenä ja vuosina 1887–1888 Madridin kenraalikapteenina. Hän komensi vielä menestyksekkäästi espanjalaisia joukkoja Marokon sodassa 1893–1894 ja neuvotteli rauhan Marrakechissä tammikuussa 1894. Sen sijaan hänen yrityksensä tukahduttaa uusi kapina Kuubassa 1895–1896 epäonnistui ja hänet kutsuttiin tammikuussa 1896 takaisin kotimaahan.
Aiheesta muualla

Kuvia tai muita tiedostoja aiheesta Arsenio Martínez Campos Wikimedia Commonsissa
Apajilla

| Apajilla Jukka Poika ja Jenkkarekka |
| --- | --- | --- |

Studioalbumin tiedot
 Julkaistu: 5. huhtikuuta 2006
 Formaatti: CD
 Tuottaja(t): Jukka Poika
 Tyylilaji: reggae, dub
 Kesto: 48.53
 Levy-yhtiö: Jenkkisäänite
Listasijoitukset
  Suomen virallinen lista: 21.
Jukka Poika ja Jenkkarekka -yhtyeen muut julkaisut
| Vapautunut viihdyttäjä 2004 | Apajilla 2006 |   |
Jukka Pojan muut julkaisut
| Vapautunut viihdyttäjä 2004 | Apajilla 2006 | Äänipää 2007 |
Apajilla on Jukka Poika ja Jenkkarekka -nimisen reggae-yhtyeen toinen studioalbumi. Se julkaistiin 5. huhtikuuta 2006.
Albumin kappale "Massii" oli ladattavissa yhtyeen kotisivuilta. Mitään valvontaa maksun suhteen ei ollut, ja sivuilla olleen rehellisyysindeksin mukaan noin 20 prosenttia lataajista maksoi singlestä.
Albumi nousi Suomen virallisen listan sijalle 21.
Kappaleet

Apajilla – 2.50
Tyhmä mies – 3.53
Pyssyt pois – 3.37
Kolleega rock – 5.03
Ei kilpailuu – 4.50
(Piiloraita) – 3.24 (cocaine, J.J Cale)
Hyvä mies – 3.19
Joka maataan viljelee.. – 4.39
Massii – 6.23 (Pitkä mix)
Tiellä ken vaeltaa – 4.27
Sticks for the Stove – 4.54
Barum vinter dub – 4.59
Arvostelut

Desibeli.net:
Noise.fi:
Soundi:
Aragonianespanja

Aragonianespanja (esp. español aragonés tai castellano de Aragón, aragonian kielellä baturro tai parla baturra) on espanjan kielen Aragoniassa puhuttava murre. Murretta ei pidä sekoittaa aragonian kieleen, jota puhutaan Aragonian pohjoisosissa. Muualla maakunnassa puhutaan aragonianespanjaa, jonka kehitykseen toki myös aragonian kieli on vaikuttanut. Murre on nykyään menettämässä useita tyypillisiä piirteitään ihmisten siirtyessä käyttämään yhä yleiskielisempää espanjaa mm. koululaitoksen ja tiedotusvälineitten yleiskielisyyden vaikutuksesta.
Murteen ominaispiirteet > Äänneoppi

Espanjan yleiskielessä sanan paino on säännöllisesti joko sanan toiseksi viimeisellä tai viimeisellä tavulla riippuen siitä, mihin äänteeseen sana loppuu. Tietyissä sanoissa on kuitenkin epäsäännöllinen paino, ja paino voi tällöin osua myös sanan kolmanneksi viimeiselle tavulle, kuten sanoissa pájaro 'lintu', médico 'lääkäri' ja cántaro 'kannu'. Aragonianespanjassa paino on kuitenkin näissäkin sanoissa aina säännöllisesti toiseksi viimeisellä tavulla: pajaro, medico, cantaro.
Aragonianespanjassa, kuten yleisesti muissakin Espanjan maaseudulla puhutuissa murteissa, tietyt konsonanttiyhtymät yksinkertaistuvat. Esimerkiksi espanjan yleiskielen eléctrico 'sähkö', perfecto 'täydellinen' ja repugnante 'vastenmielinen' ääntyvät aragonianespanjassa eletrico, perfeto ja repunante. Ilmiö koskee konsonanttiyhtymiä, joihin viitataan espanjaksi termillä "grupos consonánticos cultos", ja tähän ryhmään kuuluvat konsonanttiyhtymät bs, cc, cn, cs, ct, ds, gn, gd, mn, ns, ps, pt.
Diftongit ai ja ei äännetään tyypillisesti äi:nä. Esimerkiksi espanjan yleiskielen polainas 'nilkkaimet', bailar 'tanssia' ja aceite 'öljy' äännetään siis aragonianespanjassa poläinas, bäilar ja azäite.
Murteen ominaispiirteet > Muoto- ja lauseoppi

Prepositioitten yhteydessä persoonapronomineista käytetään perusmuotoja: con yo 'minun kanssani', pa tú 'sinua varten' (vrt. espanjan yleiskielessä conmigo, para ti).
Joittenkin partikkelien (mm. prepositioitten, artikkelien, konjunktioitten) loppuvokaali putoaa pois, kun partikkelia seuraa vokaalialkuisena ääntyvä sana: d'aquel, d'Aragón, yo m'hago (vrt. espanjan yleiskielessä de aquel, de Aragón, yo me hago). Sama ilmiö esiintyy useissa muissakin espanjan murteissa sekä aragonian kielessä.
Verbin infinitiivin lopusta häviää [r] enkliittisen persoonapronominin liittyessä siihen: decime 'sanoa minulle', contame 'kertoa minulle', dame 'antaa minulle' (vrt. espanjan yleiskielessä decirme, contarme, darme). Ilmiö esiintyy useissa espanjan murteissa.
Toisin kuin espanjan yleiskielessä, epäsuoraa objektia ilmaiseva persoonapronomini sijoittuu refleksiivipronominin edelle: me se cayó 'hän antoi minulle periksi' (vrt. espanjan yleiskielessä se me cayó). Tämä järjestys esiintyy joissain muissakin Espanjassa puhuttavissa espanjan murteissa.
Yksikön kolmannen persoonan suoraa objektia ilmaisevat (akkusatiivi)pronominit lo ja la esiintyvät aragonianespanjassa yleiskielisessä muodossaan toisin kuin Keski- ja Etelä-Espanjan murteissa, joissa niitten sijasta käytetään suoran objektin ilmaisuun pronominia le, joka espanjan yleiskielessä on vain epäsuoraa objektia ilmaiseva (datiivi)pronomini. Tämä ilmiö, jossa suoran objektin pronominit korvataan epäsuoran objektin pronominilla, tunnetaan espanjan kielen tutkimuksessa nimellä leísmo.
Deminutiivimuotoa merkitsemään käytetään aragonianespanjassa yleisimmin päätteitä -ico/-ica,  -ete/-eta ja -é/-eta (vrt. espanjan yleiskielessä tavallisimmin -ito/-ita): un poquico tai un poquete 'vähän', una mocica tai una moceta 'palvelijatar', un zagalé 'nuori mies', una zagaleta 'nuori nainen'.
Joittenkin puulajien nimiin lisätään pääte -era: olivera 'oliivipuu', noguera 'saksanpähkinäpuu', almendrera 'mantelipuu' (vrt. espanjan yleiskielessä olivo, nogal, almendro). Nimet esiintyvät samassa muodossa myös aragonian kielessä ja kaksi ensin mainittua katalaanissakin.
Espanjan yleiskielessä sana 'tai, vai' on o kaikissa muissa tapauksissa paitsi silloin, kun seuraava sana alkaa  o- tai ho-, jolloin sana 'tai, vai' on muodossa u. Samoin kuin aragonian kielessäkin, aragonianespanjassa 'tai, vai' on sen sijaan seuraavan sanan ensimmäisestä äänteestä riippumatta aina muodossa u: peras u manzanas 'päärynöitä tai/vai omenoita' (vrt. espanjan yleiskielessä peras o manzanas).
Konjunktio pues voi aragonianespanjassa sijoittua lauseen loppuun.
Aragonialaista tarkoittavaa sanaa maño/maña käytetään vokatiivisesti puhuttelusanana.
Joillain alueilla aragonianespanjassa käytetään määräistä artikkelia erisnimien yhteydessä: la Pilar, el Jesús (vrt. espanjan yleiskielessä ilman artikkelia Pilar, Jesús).
Arche

Arche on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2002. Kuu sai silloin väliaikaiseksi nimekseen S/2002 J 1. Arche on läpimitaltaan noin 3 kilometriä ja se kiertää Jupiteria noin 23 400 000 kilometrin etäisyydellä kiertoajan ollessa 732 päivää. Radan inklinaatio on 164° ja eksentrisyys 0,2555.
Nykyisen nimensä kuu sai kreikkalaisesta mytologiasta.
Ari Laaksonen

Ari Laaksonen -nimisiä suomalaisia henkilöitä ovat:
Ari Laaksonen, muusikko ja basisti
Ari Laaksonen (s. 1961), geotieteilijä ja professori
Ari Laaksonen (s. 1970), kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ari Laaksonen”, voi hakea sivunnimihaulla, laajalla sivunnimihaulla tai tekstihaulla.
Archibald Primrose

| Archibald Primrose |
| --- | --- |

Yhdistyneen kuningaskunnan pääministeri
 5. maaliskuuta 1894 – 22. kesäkuuta 1895  
Monarkki:  Viktoria
Edeltäjä:  William Ewart Gladstone
Seuraaja:  Robert Gascoyne-Cecil
Henkilötiedot
Syntynyt: 7. toukokuuta 1847 Berkeley Square, Englanti
Kuollut: 21. toukokuuta 1929 (82 vuotta) Epson, Englanti
Puoliso:  Hannah Primrose
Tiedot
Puolue:  Liberaalipuolue
 Nimikirjoitus
Archibald Philip Primrose, viides Jaarli Rosebery, KG, PC (7. toukokuuta 1847 – 21. toukokuuta 1929), vuosina 1847–1851 Archibald Primrose ja 1851–1868 lordi Dalmeny, oli brittiläinen poliitikko, pääministeri maaliskuuta 1894 kesäkuuhun 1895.